hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy new hy hy new en hy en en hy en hy hy hy hy hy hy hy hy hy hy hy hy hy hy hy hy en hy ru hy fr hy hy hy en hy en hy en en hy en hy en ru hy en hy en en hy es hy hy hy hy hy hy hy hy hy hy hy hy hy hy hy hy
Մայրենի լեզվի օր. Լեզվի կոմիտեի ամփոփումը - ՀՀ Լեզվի կոմիտե | Language committee of RA
Փետրվարի 21-ին աշխարհը նշեց Մայրենի լեզվի միջազգային օրը։ Դա առիթ է՝ ևս մեկ անգամ գնահատելու և արժևորելու մայրենին, որը բացի հաղորդակցման գլխավոր միջոցը լինելուց՝ յուրաքանչյուր ազգի համար նաև սեփական դիմագիծը, ինքնությունը պահպանելու կարևոր միջոցներից մեկն է, այդ ազգի մշակույթի ու պատմության կրողը։
Լեզվի կոմիտեի ամենօրյա աշխատանքը մայրենիին՝ հայոց լեզվին ծառայելն է, գրագետ խոսք քարոզելը, հայերենի ճիշտ գործածությանը հետամուտ լինելը և այլն։ Այնուամենայնիվ, փետրվարի 21-ը խոսափող է, որով կոմիտեն հերթական երկխոսությունն է ունենում հասարակության հետ։ Այս հրապարակմամբ ամփոփ պատմում ենք այն հանդիպումների ու միջոցառումների մասին, որ Լեզվի կոմիտեն ունեցել է Մայրենի լեզվի միջազգային օրվա շրջանակներում։
ՇՆՈՐՀԱՎՈՐ ՄԱՅՐԵՆԻ ԼԵԶՎԻ ՕՐԸ
Have Brikha Ida d’ lishana Umtanaya (ասորերեն)
Bimbarekve r’oja zimanê dê (եզդիերեն)
Me tnv Huέpa Mntpιkής Γλώσσaς (հունարեն)
C ДHeM poдHoro языka (ռուսերեն)
Roja zimanê dayîkê pîrozbe (քրդերեն)
Հայերենով ու Հայաստանում ապրող ազգային փոքրամասնությունների լեզուներով կոմիտեն շնորհավորեց Մայրենիի օրը։ Տոնի մեկնարկը տրվեց հենց այդ բազմալեզու շնորհավորանքով։
Ավետիք Իսահակյանի տուն-թանգարանում նշվում էր միանգամից երկու իրադարձություն. «Քարավան» գրական-մշակութային խմբակի մեկնարկը և Մայրենիի օրը։ Խորհրդանշական միջոցառման հյուրը Լեզվի կոմիտեի նախագահ Դավիթ Գյուրջինյանն էր։ Նա խոսեց հայոց լեզվի մերօրյա խնդիրների ու մարտահրավերների մասին, ներկայացրեց այն աշխատանքը, որը կատարում է Կոմիտեն։
«Մարդն աշխարհը բացահայտում և ճանաչում է իր մայրենի լեզվով, և ամենամեծ վտանգն այն է, երբ երեխային զրկում են այդ մայրենին ճանաչելու բերկրանքից»,-ասում է Դավիթ Գյուրջինյանը՝ «Շանթ» հեռուստաընկերության «Առավոտը Շանթում» հաղորդաշարի եթերում, որը նվիրված էր Մայրենիի օրվան։
Ի թիվս հայերենին առնչվող մի շարք հարցերի՝ կոմիտեի նախագահը խոսել է այսօրվա լեզվավիճակի, հայոց լեզվի նկատմամբ վերաբերմունքի ու կրթության մասին։
Իհարկե, ճշմարիտ է, որ որքան լեզու գիտես, այնքան մարդ ես։ Պետք է սովորել օտար լեզուներ, բայց ո՛չ ի հաշիվ հայերենի։
Դ. Գյուրջինյան, «Առավոտը Շանթում»
«Առավոտը Շանթում» հաղորդաշարի փետրվարի 21-ի թողարկման ժամանակ Դավիթ Գյուրջինյանի հետ հարզարույցը՝ ստորև։
Erit.am երիտասարդական կայքում հրապարակվեց կոմիտեի նախագահի հարցացրույցը։ Դ. Գյուրջինյանը խոսել է այն մասին, թե ինչ ազդեցություն ունի համացանցը մայրենիի պահպանման կամ աղավաղման տեսանկյունից, ինչ ծրագրեր է պատրաստվում իրականացնել Լեզվի կոմիտեն առաջիկայում և այլն։
«Լեզվի կոմիտեն ձեռքը անդադար պահում է հասարակության զարկերակին և արձագանքում է շրջանառվող լեզվական երևույթներին, գործածվող բառապաշարին։ Վառ օրինակը «Այսօրվա հայերենը» նախագիծն է․ ամեն օր բացատրվում են այժմյան հայերենում հաճախ գործածվող, արդիական հասկացություններ արտահայտող բառերը»,-ասել է Դ. Գյուրջինյանը և հավելել, որ կոմիտեն օգտվում է սոցիալական ցանցի և իր պաշտոնական կայքի ընձեռած հնարավորություններից՝ ապահովելու լեզվաքարոզչություն և հասանելի լինելու հասարակության լայն շերտերի։
Erit.am երիտասարդական կայքին Դ. Գյուրջինյանի տված հարցազրույցն ամբողջությամբ հասանելի է հետևյալ հղումով՝ https://bit.ly/3pKMU9P:
Կոմիտեի նախագահը, պատասխանելով Մայրենիի օրվան նվիրված կոմիտեի նախաձեռնությունների մասին հարցին, ասել է, որ միջոցառումների ձևաչափն ընտրելիս նախապատվությունը տրվել է այնպիսի մտահղացումներին, որոնք ենթադրում են լսարանի աշխույժ ներգրավում։
«Միացի՛ր զրույցին քո բարբառով». սա կոմիտեի տոնական նախաձեռնություններից մեկն էր։ Դրա նպատակը հենց հասարակության տարբեր հատվածների ներգրավելն էր մի զրույցում, որը երբևէ տեղի ունեցած զրույցներից «ամենաբարբառայինն» էր։
Կոմիտեի ինստագրամյան էջում հայտարարվեց բարբառային զրույցի արշավ։ Օգտատերերը նամակներ էին ուղարկում կոմիտեին իրենց բարբառով։ Կոմիտեն, մեկտեղելով դրանք, օրվա ընթացքում հրապարակում էր Ինստագրամի իր էջում։
Նախաձեռնության նպատակը հայերենի բարբառները ներկայացնելն էր հենց բարբառակիրների շուրթերով։ Ծանոթացե՛ք մեր ստացած արձագանքների մի մասին կից էկրանապատկերներով։
Լեզվի կոմիտե / Language Committee of RAFollow
Բարի գալուստ Հայաստանի Հանրապետության Լեզվի կոմիտեի թվիթերյան պաշտոնական էջ։
Լեզվի կոմիտե / Language Committee of RA@LangComArmenia·
Reply on Twitter 1572468164981424128Retweet on Twitter 1572468164981424128Like on Twitter 15724681649814241282Twitter 1572468164981424128
Լեզվի կոմիտե / Language Committee of RA@LangComArmenia·
🔷ՀՀ լեզվի կոմիտեն հրապարակել է 2019-2022 թթ. հայաշխարհի լեզվավիճակին վերաբերող տեղեկագիր։
🔶Աշխատանքն անվանվել է «#Հայաստանի, #Արցախի և #Սփյուռքի լեզվական կյանքի ուրվագծային պատկեր»:
🔻Տեղեկագիրը կարող եք կարդալ առցանց կամ ներբեռնել այստեղից՝ http://www.langcom.am
Reply on Twitter 1567060596083884035Retweet on Twitter 1567060596083884035Like on Twitter 1567060596083884035Twitter 1567060596083884035
Լեզվի կոմիտե / Language Committee of RA@LangComArmenia·
Reply on Twitter 1556641320696963072Retweet on Twitter 1556641320696963072Like on Twitter 1556641320696963072Twitter 1556641320696963072
Լեզվի կոմիտե / Language Committee of RA@LangComArmenia·
Աշխատանքային հարաբերություններում անհարկի կիրառվող օտար բառերն ու արտահայտությունները գործածողների «ծուլության» պատճառով ներթափանցում են մայրենի լեզու, ապականում այն։
Reply on Twitter 1553007618628657152Retweet on Twitter 1553007618628657152Like on Twitter 1553007618628657152Twitter 1553007618628657152
Լեզվի կոմիտե / Language Committee of RA@LangComArmenia·
Reply on Twitter 1548994793308655617Retweet on Twitter 1548994793308655617Like on Twitter 1548994793308655617Twitter 1548994793308655617
Եթե ցանկանում եք մեր կողմից պարբերաբար ստանալ ծանուցումներ, կրթական ու այլ պիտանի նյութեր, ապա բաժանորդագրվեք, և մենք կուղարկենք դրանք Ձեր էլեկտրոնային փոստին։
Մենք ակտիվ ենք նաև սոցիալական կայքերում, որտեղ տարածում ենք կոմիտեի մասին այն ամենը, ինչ կգտնեք կայքում։ Հետևե՛ք մեզ առցանց։